钦定古今图书集成/理学汇编/文学典/第008卷 > 宋虎涧泉日记 > 《史汉文》
## 钦定古今图书集成/理学汇编/文学典/第008卷 > 宋虎涧泉日记 > 《史汉文》

《史记》父子两手所作，父文密，子疏荡。西汉父子及班
昭三人之文。叔、皮文字颇跌宕，近于子长者，波澜段
落，孟坚则工细，曹世叔之妻则平而无意味矣。东汉
三四种文字，有班叔、皮孟坚之文，有范甯之文，有蔡
邕之文，有范蔚宗之文。二班有旨趣，如隗嚣、公孙述、
马文渊之传是也，如黄叔度、郭林宗、范滂，乃武子家
传之作，其他摭事而无文，皆蔚宗之文也。史之难也
如此。伯喈文字不多，不及二班也。